32005R1567
L 252/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1567/2005 AL CONSILIULUI
din 20 septembrie 2005
de modificare a Regulamentului (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei,
având în vedere avizul Parlamentului European,
întrucât:
(1)
În temeiul articolului 11 alineatul (6) litera (a) din Regulamentul (CEE) nr. 2092/91 (1), autoritățile competente din statele membre pot acorda autorizații pentru a comercializa, până la 31 decembrie 2005, produsele importate din țări terțe care nu sunt incluse în lista menționată la alineatul (1) litera (a) din articolul respectiv.
(2)
În comunicarea către Parlamentul European și Consiliu din 10 iunie 2004 privind Planul de acțiune european în materie de alimentație și agricultură ecologică, Comisia a anunțat că va propune o modificare a Regulamentului (CEE) nr. 2092/91, înlocuind actualele derogări naționale pentru importuri cu un nou sistem permanent care folosește evaluările tehnice ale echivalenței realizate de către organismele desemnate în acest sens de Comisie.
(3)
Elaborarea și punerea în aplicare a acestui nou sistem permanent necesită o anumită perioadă de timp.
(4)
Între timp, comerțul cu produse ecologice nu trebuie să fie perturbat în mod inutil; prin urmare, măsurile tranzitorii în vigoare necesită să fie prelungite cu un an.
(5)
Prin urmare, este necesar să se modifice Regulamentul (CEE) nr. 2092/91 în consecință,
ADOPTĂ PREZENTUL REGULAMENT:
Articolul 1
La articolul 11 alineatul (6) litera (a) din Regulamentul (CEE) nr. 2092/91, data de „31 decembrie 2005” se înlocuiește cu data de „31 decembrie 2006”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 septembrie 2005.